เรื่องร้องเรียน: ซอยสวนหลวง 2 (ซอยวุฒากาศ 42 แยก 2-3) บ้านกลางซอยปล่อยสุนัขพันธุ์พุดเดิ้ลตัวนี้วิ่งไล่กัดไล่กวดคนขี่จักรยานยนต์แบบไร้ความรับผิดชอบ ไม่เคยใช้สายจูงเลย อาศัยเลี้ยงแบบมักง่าย ให้มันอยู่ในบ้านที่เปิดประตูตลอดเวลา เคยแจ้งสนข.จอมทองไป มีจนท.มาลงพื้นที่ 4-5 ครั้ง เจ้าของสุนัขตัวนี้ก็ยังปล่อยอิสระให้วิ่งไล่กัดคนที่ขี่จักรยานยนต์ผ่านเหมือนเดิม เป็นแบบนี้มาเกิน 5 ปีแล้วครับ เดินทางผ่านทีไรผวาตลอด เจ้าของไร้ความรับผิดชอบ ปล่อยอิสระ ไม่เคยใช้สายจูงเลย พอเวลาผมไปบอกว่ามันไล่ เค้าก็ทำเป็นขอโทษส่งๆ ไม่เคยปรับปรุง ล่าสุดโดนไล่ตอน 5 ทุ่ม ขี่รถมามืดๆ มันไล่เห่าเหมือนทุกครั้ง หัวใจจะวายตอนขี่รถ ฝากคุณชัชชาติและจนท.ช่วยตรวจสอบแบบจริงจังทีครับ เค้าไม่เข็ด ไม่เคยปรับปรุงการเลี้ยงหมาสักที ไม่อยากให้ผู้โชคร้ายเป็นผม คนในครอบครัว หรือใครก็ตามครับ เป็นแบบนี้มาหลายปีแล้ว จนคนจะผิดใจกันแล้วครับ
การดำเนินการของเจ้าหน้าที่: เจ้าหน้าที่ได้ตรวจสอบข้อเท็จจริง เมื่อวันที่ 26 ตุลาคม 2565 ณ ซอยวุฒากาศ 42 แขวงบางค้อ เขตจอมทอง กรุงเทพมหานคร ขณะตรวจสอบ ไม่พบบ้านเลขที่ตามแจ้งและไม่พบสุนัขภายในซอยดังกล่าว ซึ่งจากการสอบถามเผู้อยู่อาศัยใกล้เคียง แจ้งว่า ภายในซอยดังกล่าวมีฝสุนัขที่บ้านเลข 86/14 ที่วิ่งไล่ประชาชน ทั้งนี้ เจ้าหน้าที่ได้กำชับให้เจ้าของสุนัขระมัดระวังในการเลี้ยงสุนัขมิให้รบกวนผู้อยู่อาศัยใกล้เคียง และประชาสัมพันธ์กานเลี้ยงสุนัขให้ประชาชนทราบด้วยแล้ว
ความเห็นของผู้แจ้ง: คุณไปบ้านผิดหลัง ทั้ง 2 รอบเลยครับ การแจ้งเรื่องผ่านฟองดูว์ก็ดันให้แนบแต่ภาพนิ่ง ไม่ให้แนบวิดีโอ ถ้าคุณดูวิดีโอ จะเห็นเลยว่าพิกัดบ้านนั้นคือหลังไหน ซึ่งผมส่งวิดีโอไป 4 วิดีโอให้ในกล่องข้อความ Facebook ฝ่ายสิ่งแวดล้อม เขตจอมทองอีกทางหนึ่งแล้ว ไม่ทราบว่าไปมาอย่างไรถึงยังไปผิดหลังอยู่นะครับ ล่าสุดเมื่อสักครู่นี้บ้านหลังนั้นปิดประตูไม่ให้สุนัขตัวนั้นเข้าบ้าน ผมขี่ผ่านมันก็เห่าจะไล่กวด
พื้นที่: แขวงบางค้อ เขตจอมทอง กรุงเทพมหานคร